3. ลักษณะการประกอบธุรกิจ

3.1 ประวัติความเป็นมาและการเปลี่ยนแปลงและพัฒนาการที่สำคัญ

บริษัท ฟินันซ่า จำกัด (มหาชน) ก่อตั้งในปี พ.ศ. 2532 ภายใต้ชื่อ บริษัท เรด บลัฟฟ์
แอดไวเซอร์ส จำกัด และได้เปลี่ยนชื่อเป็นบริษัท ฟินันซ่า ไทย จำกัด ในปี พ.ศ. 2534
และเป็นบริษัท ฟินันซ่า จำกัด ในปี พ.ศ. 2539 ต่อมาบริษัทได้แปรสภาพเป็นบริษัทมหาชนเมื่อวันที่
19 มิถุนายน 2545 และได้เพิ่มทุนจดทะเบียนจาก 320 ล้านบาท เป็น 500 ล้านบาท
โดยออกหุ้นสามัญใหม่เพิ่มทุนจำนวน 36 ล้านหุ้น มูลค่าหุ้นที่ตราไว้หุ้นละ 5 บาท
เพื่อเสนอขายต่อประชาชนทั่วไป
และได้เข้าเป็นบริษัทจดทะเบียนในตลาดหลักทรัพย์แห่งประเทศไทยเมื่อวันที่ 25 กันยายน 2545
ต่อมาในปี 2546 และ 2547 ได้เพิ่มทุนจดทะเบียนเป็น 1,100 ล้านบาท และ 1,500 ล้านบาท
ตามลำดับ

ผู้ร่วมก่อตั้งบริษัท คือ นายยูจีน เอส. เดวิส และ นายวรสิทธิ์ โภคาชัยพัฒน์
ซึ่งด้วยประสบการณ์ของทีมผู้บริหารทั้งสองในด้านการบริหารกองทุนและทีมบุคลากรที่มีความเชี่ยวชาญ
มีความเข้าใจในระบบตลาดเงิน ตลาดทุนในประเทศไทยและภูมิภาคนี้เป็นอย่างดี
กลุ่มฟินันซ่าจึงได้รับความเชื่อถือจากนักธุรกิจ
และนักลงทุนรวมทั้งสถาบันการเงินชั้นนำมาโดยตลอดในด้านบริการให้คำปรึกษาและบริหารการลงทุนให้แก่กองทุนต่างประเทศที่มีลักษณะการลงทุนโดยตรง
(Direct Investment) ทั้งในประเทศไทยและประเทศอื่นๆ แถบอินโดจีน
ซึ่งกองทุนต่างประเทศดังกล่าวเป็นกองทุนที่มิได้อยู่ภายใต้พระราชบัญญัติหลักทรัพย์และตลาดหลักทรัพย์และการกำกับดูแลของ
ก.ล.ต. นอกจากนี้ กลุ่มฟินันซ่ายังได้ขยายขอบเขตการให้บริการอื่นๆ
ครอบคลุมธุรกิจด้านวาณิชธนกิจที่เกี่ยวกับบริการที่ปรึกษาทางการเงิน การระดมทุน
การปรับโครงสร้าง ธุรกิจหลักทรัพย์ ธุรกิจเงินทุน
รวมถึงการบริหารกองทุนในประเทศภายใต้การดำเนินของบริษัทย่อยและบริษัทในเครือที่อยู่ทั้งในประเทศและต่างประเทศ

ในปี 2552 มีการเปลี่ยนแปลงโครงสร้างธุรกิจในกลุ่มฟินันซ่า
ทั้งในส่วนของธุรกิจการเป็นนายหน้าซื้อขายหลักทรัพย์ที่ได้โอนไปควบรวมกับบริษัทหลักทรัพย์อื่น
และการคืนใบอนุญาตประกอบธุรกิจเงินทุน
การเปลี่ยนแปลงและพัฒนาการที่สำคัญของกลุ่มฟินันซ่าในช่วง 3 ปีที่ผ่านมามีดังต่อไปนี้

ปี พ.ศ. 2550 จัดตั้งบริษัทย่อย

  ในเดือนมีนาคม 2550 FHK ได้จัดตั้งบริษัท Finansa Investment Consulting
  (Beijing) Co., Ltd. ขึ้นในประเทศสาธารณรัฐประชาชนจีน
  โดยมีทุนจดทะเบียนและเรียกชำระแล้วเท่ากับ 1 ล้านเหรียญสหรัฐ โดยมี FHK
  เป็นผู้ถือหุ้นในสัดส่วนร้อยละ 100 และมีวัตถุประสงค์เพื่อให้คำปรึกษา เข้าลงทุน
  และให้บริการด้านการเงินต่างๆ

  ในเดือนพฤษภาคม 2550 FFM ได้จัดตั้งบริษัท Finansa Science and Technology
  (Beijing) Co., Ltd. ขึ้นในประเทศสาธารณรัฐประชาชนจีน มีทุนจดทะเบียน 1
  ล้านเหรียญดอลลาร์สหรัฐ โดย FFM เป็นผู้ถือหุ้นในสัดส่วนร้อยละ 100
  และมีวัตถุประสงค์เพื่อให้บริการและคำปรึกษาทางด้านเทคนิค

  ขายกิจการบริษัทย่อย

  ในเดือนพฤศจิกายน FFM ได้ขายเงินลงทุนทั้งหมดใน Finansa Singapore Pte. Ltd.
  (FS) และ ADF Management, Ltd. (ADF) พร้อมทั้งบริษัทย่อย (BLR Management Pte.
  Ltd.) ซึ่ง FFM ถือหุ้นอยู่ในสัดส่วนร้อยละ 100 ใน FS และร้อยละ 66.67 ใน ADF
  ให้แก่กรรมการของบริษัทย่อยที่ขายออกไป

  ลงทุนเพิ่มในบริษัทย่อย

  ในเดือนมีนาคม บริษัทได้เพิ่มเงินลงทุนในบริษัทเงินทุน ฟินันซ่า จำกัด จาก 451 ล้านบาท เป็น
  481 ล้านบาท โดยการเพิ่มหุ้นใหม่จำนวน 600,000 หุ้น หุ้นละ 50 บาท และในเดือนธันวาคม
  บริษัทได้เพิ่มเงินลงทุนในบริษัทเงินทุน ฟินันซ่า จำกัด จาก 481 ล้านบาท เป็น 511 ล้านบาท
  โดยการเพิ่มหุ้นใหม่จำนวน 600,000 หุ้น หุ้นละ 50 บาท
  ส่งผลให้ทุนจดทะเบียนของบริษัทเงินทุน ฟินันซ่า จำกัด ณ สิ้นปี 2550 มีจำนวนทั้งสิ้น 511
  ล้านบาท

ปี พ.ศ. 2551 เข้าร่วมลงทุนในกองทุนใหม่

  ในเดือนเมษายน FFM ได้เข้าร่วมลงทุนในกองทุน The Finansa Vietnam Fund
  ซึ่งเป็นกองทุนแบบเปิดเพื่อเข้าลงทุนในธุรกิจต่างๆ ในประเทศเวียดนาม

ในเดือนธันวาคม FFM ได้เข้าร่วมลงทุนในกองทุน New-S Finansa Vietnam Balanced Fund
ซึ่งเป็นกองทุนแบบเปิดที่มุ่งเน้นนักลงทุนญี่ปุ่น
มีวัตถุประสงค์ของกองทุนเพื่อเข้าลงทุนในตราสารทุนและตราสารหนี้ในประเทศเวียดนาม

  ยกเลิกกิจการบริษัทย่อย

  ในเดือนสิงหาคม FFM ได้ดำเนินการจดทะเบียนยกเลิกกิจการ บริษัท พีที ฟินันซ่า (อินโดนีเซีย)
  โฮลดิ้งส์ จำกัด ("FINDO-H") ซึ่งเป็นบริษัทย่อยที่ FFM ถือหุ้นอยู่ร้อยละ 100 ทั้งนี้ FINDO-H
  เป็นบริษัทที่ยังมิได้ดำเนินธุรกิจแต่อย่างใด

  จำหน่ายลูกหนี้เช่าซื้อ

  ในเดือนพฤศจิกายน Fc ได้จำหน่ายลูกหนี้ตามสัญญาเช่าซื้อให้แก่ธนาคารในประเทศแห่งหนึ่ง
  ซึ่งเป็นไปตามแผนการดำเนินงานของ Fc ที่จะปรับลดความเสี่ยงจากการดำเนินธุรกิจลง

  จำหน่ายเงินลงทุนในบริษัทร่วมของบริษัทย่อย

  ในเดือนธันวาคม FFM ได้ขายเงินลงทุนในบริษัท เจพี-วัน แอสเซ็ท จำกัด ซึ่งเป็นบริษัทร่วมที่
  FFM ถือหุ้นในสัดส่วนร้อยละ 26.83 ทั้งนี้ เนื่องจาก FFM ไม่ประสงค์จะลงทุนในกิจการนี้ต่อไป

ปี พ.ศ. 2552 ตัดหุ้นสามัญซื้อคืนและลดทุนจดทะเบียนและทุนชำระแล้วของบริษัท

  ตามที่บริษัทได้ซื้อหุ้นสามัญคืนตามโครงการซื้อหุ้นคืนของบริษัทเพื่อการบริหารทางการเงิน
  (Treasury Stock) ในช่วงระหว่างวันที่ 30 พฤษภาคม 2548 ถึงวันที่ 30 พฤศจิกายน 2548
  เป็นจำนวน 1,490,300 หุ้น คิดเป็นร้อยละ 1.19 ของจำนวนหุ้นสามัญทั้งหมด
  และมิได้จำหน่ายหุ้นสามัญที่ซื้อคืนเมื่อครบกำหนด 3 ปี
  ทำให้บริษัทต้องตัดหุ้นสามัญที่ซื้อคืนที่จำหน่ายไม่ได้และลดทุนจดทะเบียนและทุนชำระแล้วของบริษัทตามข้อกำหนดของกฎหมาย

  ในเดือนมกราคม บริษัทได้ดำเนินการลดทุนจดทะเบียนจากเดิมจำนวน 1,500,000,000 บาท
  เป็นทุนจดทะเบียนใหม่จำนวน 1,492,548,500 บาท แบ่งเป็นหุ้นสามัญจำนวน 298,509,700
  หุ้น มูลค่าที่ตราไว้หุ้นละ 5 บาท และจดทะเบียนลดทุนชำระแล้วจากเดิมจำนวน 625,050,500
  บาท เป็นทุนชำระแล้วใหม่จำนวน 617,599,000 บาท แบ่งเป็นหุ้นสามัญจำนวน 123,519,800
  หุ้น มูลค่าที่ตราไว้หุ้นละ 5 บาท
  โดยบริษัทได้ดำเนินการจดทะเบียนต่อกระทรวงพาณิชย์เรียบร้อยแล้วเมื่อวันที่ 21 มกราคม 2552

  จำหน่ายเงินลงทุนในบริษัท ฟินันซ่าประกันชีวิต จำกัด

  ในเดือนเมษายน บริษัทได้จำหน่ายเงินลงทุนทั้งหมดในบริษัท ฟินันซ่าประกันชีวิต จำกัด ในราคา
  10.1 ล้านบาท และได้รับชำระค่าหุ้นเรียบร้อยแล้ว

  จัดตั้งบริษัทย่อยในฮ่องกง

  ในเดือนพฤษภาคม ได้จดทะเบียนบริษัทหลักทรัพย์ ฟินันซ่า (ฮ่องกง) จำกัด หรือ FSHK (เดิมคือ
  Crown Channel (H.K.) Limited)
  เพื่อให้บริการเป็นนายหน้าซื้อขายหลักทรัพย์และให้คำปรึกษาแก่บริษัทของประเทศสาธารณรัฐประชาชนจีนที่จดทะเบียนในตลาดหลักทรัพย์ของฮ่องกง
  ณ สิ้นปี 2552 FSHK มีทุนจดทะเบียนที่ชำระแล้วเท่ากับ 10 ล้านเหรียญฮ่องกง โดยมี FFM
  เป็นผู้ถือหุ้นทั้งหมด

  ปรับโครงสร้างธุรกิจนายหน้าซื้อขายหลักทรัพย์

  ในเดือนกรกฎาคม ฟินันซ่าได้ดำเนินการปรับโครงสร้างธุรกิจนายหน้าซื้อขายหลักทรัพย์ของ FSL
  โดยได้โอนสินทรัพย์และพนักงานที่เกี่ยวข้องกับธุรกิจการเป็นนายหน้าซื้อขายหลักทรัพย์และการเป็นตัวแทนซื้อขายสัญญาซื้อขายล่วงหน้าไปยัง
  บริษัทหลักทรัพย์ ไซรัส จำกัด (มหาชน) ตามแผนการควบรวม 3 ฝ่าย โดยมี บริษัทหลักทรัพย์
  สินเอเซีย จำกัด เป็นฝ่ายที่ 3 และได้เปลี่ยนชื่อเป็น บริษัทหลักทรัพย์ ฟินันเซีย ไซรัส จำกัด
  (มหาชน) ภายหลังจากควบรวมกิจการ บริษัทถือหุ้นใน บล.ฟินันเซีย ไซรัส ในจำนวนร้อยละ
  19.6 ของทุนจดทะเบียน

  นอกจากนี้ FSL
  ยังได้ขออนุญาตหยุดประกอบธุรกิจการเป็นนายหน้าซื้อขายหลักทรัพย์และการเป็นตัวแทนซื้อขายสัญญาซื้อขายล่วงหน้าเป็นการชั่วคราวตั้งแต่วันที่
  4 กรกฎาคม 2552 โดย FSL จะมุ่งเน้นการให้บริการด้านธุรกิจวาณิชธนกิจเป็นหลัก

  ยกเลิกกองทุนต่างประเทศ

  ในเดือนกรกฎาคม กองทุน VEF ได้ยกเลิกกองทุนและดำเนินการชำระบัญชี
  โดยได้จดทะเบียนยกเลิกกองทุนแล้วในเดือนกุมภาพันธ์ 2553

  ในเดือนกันยายน กองทุน SIF III ได้ปิดกองทุนลง
  และดำเนินการจดทะเบียนเลิกประกอบธุรกิจกองทุนแล้วเสร็จในเดือนพฤศจิกายน

  ลงทุนเพิ่มในบริษัทย่อย

  ในเดือนกันยายน บริษัทพรอสเพค ดีเวลลอปเมนท์ จำกัด (PD) ได้จดทะเบียนเพิ่มทุนจาก
  10,000 บาท เป็น 80 ล้านบาท และเรียกชำระหุ้นเพิ่มทุนเป็นเงินทั้งสิ้นประมาณ 40.0
  ล้านบาท ซึ่งบริษัทที่เป็นผู้ถือหุ้นทั้งหมดร้อยละ 100
  ได้ชำระค่าหุ้นเพิ่มทุนตามที่เรียกชำระเรียบร้อยแล้ว

  ยกเลิกธุรกิจเงินทุน

  ในเดือนธันวาคม ที่ประชุมวิสามัญผู้ถือหุ้นของบริษัทและของ FC
  ได้อนุมัติการคืนใบอนุญาตประกอบธุรกิจเงินทุนของ FC
  ซึ่งธนาคารแห่งประเทศไทยได้อนุญาตตามคำขอดังกล่าว โดย FC
  ได้ส่งคืนใบอนุญาตต่อกระทรวงการคลังในวันที่ 25 ธันวาคม 2552

  หลังจากการคืนใบอนุญาตในวันดังกล่าว FC จึงได้เปลี่ยนสถานะจากบริษัทเงินทุนเป็นบริษัทจำกัด
  และได้จดทะเบียนเปลี่ยนชื่อเป็น “บริษัท ฟินันซ่า แคปปิตอล จำกัด”
  โดยประกอบธุรกิจบริหารลูกหนี้ที่คงเหลืออยู่เป็นธุรกิจหลัก

3.2 ภาพรวมการประกอบธุรกิจ

บริษัท ฟินันซ่า จำกัด (มหาชน)
และกลุ่มบริษัทในเครือประกอบธุรกิจเกี่ยวกับการให้บริการทางการเงินประเภทต่างๆ อาทิ
ธุรกิจวาณิชธนกิจ การจัดการทรัพย์สินเพื่อความมั่งคั่ง
การเป็นที่ปรึกษาทางการเงินและบริหารการลงทุน และการลงทุนแบบเฉพาะเจาะจง เป็นต้น
และยังสามารถให้บริการด้านนายหน้าซื้อขายหลักทรัพย์ผ่านบริษัทหลักทรัพย์ ฟินันเซีย ไซรัส จำกัด
(มหาชน) ซึ่งเป็นบริษัทร่วมได้อีกด้วย กลุ่มลูกค้าเป้าหมายของบริษัทฯ
ครอบคลุมถึงลูกค้าบุคคลธรรมดา ลูกค้านิติบุคคล และลูกค้าสถาบัน
ทั้งในประเทศไทยและในภูมิภาคอินโดจีน นอกจากนี้ บริษัทฯ
ยังเป็นบริษัทแม่ในการให้บริการสนับสนุนแก่บริษัทย่อยและบริษัทในเครือในด้านต่างๆ เช่น
การจัดการองค์กร การพัฒนาระบบสารสนเทศ การบริหารทรัพยากรบุคคล รวมทั้ง
การวิจัยเพื่อแสวงหาโอกาสการลงทุนที่ดีและวิเคราะห์สภาวะเศรษฐกิจมหภาค
ธุรกิจของกลุ่มฟินันซ่าสามารถแบ่งจำแนกประเภทออกเป็น 3 ธุรกิจหลัก ได้แก่

  ธุรกิจที่ปรึกษาและบริหารการลงทุน

ให้บริการเป็นที่ปรึกษาและบริหารจัดการกองทุนแก่กองทุนต่างประเทศเพื่อการลงทุนโดยตรง
(Direct Investment) และการลงทุนแบบเฉพาะเจาะจง (Private Equity)
ในประเทศไทยและประเทศอื่นๆ ในแถบอินโดจีน
รวมถึงกองทุนภายในประเทศที่จัดตั้งโดยกลุ่มฟินันซ่า

ธุรกิจวาณิชธนกิจ

ให้บริการที่ปรึกษาทางการเงิน มีความเชี่ยวชาญในการเป็นที่ปรึกษาในการระดมทุน
การปรับโครงสร้างหนี้โครงสร้างธุรกิจ การเจรจาหาพันธมิตร การควบรวมกิจการ และ Project
Finance ในขณะนี้ได้ดำเนินงานให้บริการดังกล่าวเพียงในประเทศไทยเท่านั้น

ธุรกิจการลงทุนโดยตรง

บริษัทฯ และบริษัทย่อยบางแห่งยังมีการลงทุนโดยตรงในบริษัทและ/หรือกองทุน
ซึ่งเป็นการดำเนินการเพื่อสนับสนุนหรือเพื่อการขยายธุรกิจของกลุ่มฟินันซ่า

กลุ่มบริษัทฟินันซ่าประกอบด้วยบริษัททั้งสิ้น 16 บริษัท มีสำนักงานตัวแทน 2 แห่ง
ในประเทศเวียดนามที่เมืองฮานอยและเมืองโฮจิมิน ซิตี้
สามารถแบ่งเป็นบริษัทที่ดำเนินการอยู่ในประเทศไทย 6 บริษัท รวมทั้งบริษัทแม่ด้วย
บริษัทที่ดำเนินการอยู่ในต่างประเทศ 7 บริษัท และบริษัทที่ยังมิได้ดำเนินการ 3 บริษัท โดยบริษัทฯ
จะเป็นผู้กำหนดนโยบายการบริหารงานและการลงทุน สนับสนุน
ควบคุมดูแลและให้คำปรึกษาด้านแผนงานและการจัดการให้แก่บริษัทในกลุ่มเพื่อให้การดำเนินธุรกิจที่ปรึกษาและบริหารการลงทุน
ธุรกิจวาณิชธนกิจ การจัดการทรัพย์สินเพื่อความมั่งคั่ง การลงทุนแบบเฉพาะเจาะจง
และการลงทุนโดยตรงเป็นไปในทิศทางเดียวกัน
ปัจจุบันกลุ่มฟินันซ่าประกอบด้วยบริษัทย่อยและบริษัทในเครือแสดงดังภาพต่อไปนี้

บริษัทที่ดำเนินการอยู่ในประเทศไทย

1)  บริษัทหลักทรัพย์ ฟินันซ่า จำกัด (FSL)
    ได้รับใบอนุญาตประกอบธุรกิจหลักทรัพย์ที่ออกโดยกระทรวงการคลังตามทะเบียนเลขที่ (2)
    476/2536 ดำเนินธุรกิจหลักทรัพย์ครบทุกประเภท ได้แก่ 1) นายหน้าซื้อขายหลักทรัพย์ 2)
    ค้าหลักทรัพย์ 3) ที่ปรึกษาการลงทุน 4) จัดจำหน่ายและรับประกันการจำหน่ายหลักทรัพย์
    และ 5) ตัวแทนซื้อขายสัญญาซื้อขายล่วงหน้า นอกจากนี้
    ยังเป็นที่ปรึกษาทางการเงินที่ได้รับอนุญาตจากคณะกรรมการกำกับหลักทรัพย์และตลาดหลักทรัพย์
    ปัจจุบัน FSL
    ได้ปรับโครงสร้างธุรกิจโดยการขายสินทรัพย์และหนี้สินที่เกี่ยวข้องกับการประกอบธุรกิจการเป็นนายหน้าซื้อขายหลักทรัพย์และธุรกิจการเป็นตัวแทนซื้อขายสัญญาซื้อขายล่วงหน้า
    และได้หยุดให้บริการธุรกิจหลักทรัพย์เป็นการชั่วคราว
    โดยมุ่งเน้นการให้บริการด้านวาณิชธนกิจเป็นหลัก ณ วันที่ 31 ธันวาคม 2552 FSL
    มีทุนจดทะเบียนที่ชำระแล้วจำนวน 450 ล้านบาท

2)  บริษัทหลักทรัพย์จัดการกองทุน ฟินันซ่า จำกัด (FAM) บริษัทฯ
    ได้ใช้สิทธิซื้อหุ้นจากบริษัทหลักทรัพย์ บีฟิท จำกัด (มหาชน) ในเดือนมกราคม 2548
    รวมทั้งสิ้นจำนวน 9,999,993 หุ้น หรือคิดเป็นสัดส่วนร้อยละ 100
    ของทุนจดทะเบียนเรียกชำระแล้ว FAM
    ได้รับอนุญาตจากกระทรวงการคลังให้ประกอบธุรกิจจัดการกองทุน โดย ณ วันที่ 31 ธันวาคม
    2552 FAM มีทุนจดทะเบียนที่ชำระแล้วจำนวน 100 ล้านบาท

3)  บริษัท พรอสเพค ดีเวลลอปเม้นท์ จำกัด (PD) เดิมชื่อ บริษัท พรอสเพค เอสพีซี จำกัด
    เป็นนิติบุคคลที่จดทะเบียนจัดตั้งขึ้นในประเทศไทยเมื่อวันที่ 23 กันยายน 2548
    เพื่อดำเนินธุรกิจการให้บริการให้เช่าและเช่าซื้ออสังหาริมทรัพย์
    ที่เป็นโรงงานหรือคลังสินค้าในเขตอุตสาหกรรม ณ วันที่ 31 ธันวาคม 2552 PD
    มีทุนจดทะเบียนที่เรียกชำระแล้วเท่ากับ 40 ล้านบาท

4)  บริษัท ฟินันซ่า แคปปิตอล จำกัด (FC) เดิมชื่อ บริษัทเงินทุน ฟินันซ่า จำกัด
    ซึ่งเป็นบริษัทเงินทุนที่ได้รับอนุญาตและอยู่ภายใต้การควบคุมดูแลของธนาคารแห่งประเทศไทย
    ทั้งนี้ FC ได้คืนใบอนุญาตประกอบธุรกิจเงินทุนต่อกระทรวงการคลังแล้วเมื่อวันที่ 25 ธันวาคม
    2552 ปัจจุบัน FC มุ่งเน้นการบริหารพอร์ตสินเชื่อที่คงเหลืออยู่ โดย ณ วันที่ 31 ธันวาคม
    2552 FC มีทุนจดทะเบียนที่ชำระแล้วจำนวน 511 ล้านบาท

5)  บริษัทหลักทรัพย์ ฟินันเซีย ไซรัส จำกัด (มหาชน) (FSS)
    เป็นบริษัทหลักทรัพย์ใหม่ที่เกิดจากการควบรวมธุรกิจกันระหว่างบริษัทหลักทรัพย์ ไซรัส จำกัด
    (มหาชน) บริษัทหลักทรัพย์ สินเอเซีย จำกัด
    และธุรกิจนายหน้าซื้อขายหลักทรัพย์และธุรกิจการเป็นตัวแทนซื้อขายสัญญาซื้อขายล่วงหน้าของ
    FSL ซึ่งแล้วเสร็จในเดือนกันยายน 2552 FSS นับเป็นบริษัทร่วมในกลุ่มฟินันซ่า โดยบริษัทฯ
    ถือหุ้นอยู่ร้อยละ 19.6 ของทุนจดทะเบียนเรียกชำระแล้วของ FSS ณ วันที่ 31 ธันวาคม
    2552 FSS มีทุนจดทะเบียนที่ชำระแล้วจำนวน 515.7 ล้านบาท

บริษัทที่ดำเนินการอยู่ในต่างประเทศ

1)  บริษัท ฟินันซ่า ฟันด์ แมเนจเม้นท์ จำกัด (FFM)
    เป็นนิติบุคคลที่จดทะเบียนจัดตั้งขึ้นในประเทศในหมู่เกาะเคย์แมน ณ วันที่ 31 ธันวาคม 2552
    บริษัทมีทุนจดทะเบียนที่ชำระแล้วแบ่งเป็นทุนหุ้นสามัญ 20,000 เหรียญสหรัฐฯ
    และทุนหุ้นบุริมสิทธิ์ 14.4 ล้านเหรียญสหรัฐฯ FFM
    ดำเนินธุรกิจบริหารการลงทุนและจัดการกองทุนให้แก่กองทุนต่างประเทศที่ต้องการลงทุนโดยตรงในประเทศไทย
    ประเทศเวียดนาม และประเทศอื่นๆ ในแถบอินโดจีน

2)  บริษัท ฟินันซ่า แคปปิตอล จำกัด (FCL) เป็นบริษัทเฉพาะกิจเพื่อเป็นผู้บริหารการลงทุน
    (Investment Manager) แก่กองทุน SIF II และ SIF III
    จดทะเบียนจัดตั้งขึ้นในประเทศในหมู่เกาะเคย์แมน โดย ณ วันที่ 31 ธันวาคม 2552
    มีทุนจดทะเบียนที่ชำระแล้วเท่ากับ 1,000 เหรียญสหรัฐฯ โดยมี Capital Z
    Investments, L.P. ซึ่งเป็นกองทุนที่มีขนาดประมาณ 2,500 ล้านเหรียญสหรัฐฯ
    ถือหุ้นร้อยละ 50 และ FFM ซึ่งเป็นบริษัทย่อยของบริษัทฯ ถือหุ้นอีกร้อยละ 50

3)  บริษัท สยามอินเวสเม้นท์ พาร์ทเนอร์ส แอล พี (SIP)
    เป็นบริษัทเฉพาะกิจเพื่อเป็นหุ้นส่วนทั่วไป (General Partner) แก่กองทุน SIF II
    โดยเป็นตัวแทนในการทำนิติกรรมของหุ้นส่วนทั้งหมด
    จดทะเบียนจัดตั้งขึ้นในประเทศในหมู่เกาะเคย์แมน ณ วันที่ 31 ธันวาคม 2552 SIP
    มีสินทรัพย์สุทธิเท่ากับ 237,684 เหรียญสหรัฐฯ โดยมี Capital Z Investments, L.P.
    ลงทุนในสัดส่วนร้อยละ 50 และ FFM ร้อยละ 50

4)  บริษัท ฟินันซ่า ฮ่องกง จำกัด (FHK) เป็นนิติบุคคลที่จดทะเบียนจัดตั้งในประเทศฮ่องกง
    เมื่อวันที่ 13 ธันวาคม 2547 โดยมีวัตถุประสงค์ให้คำปรึกษาทางธุรกิจ ณ วันที่ 31 ธันวาคม
    2552 มีทุนจดทะเบียนที่ชำระแล้วเท่ากับ 100,000 เหรียญฮ่องกง

5)  บริษัท ฟินันซ่า อินเวสเม้นท์ คอนซัลติ้ง (ปักกิ่ง) จำกัด (FIC)
    เป็นนิติบุคคลที่จดทะเบียนจัดตั้งขึ้นในประเทศสาธารณรัฐประชาชนจีนในเดือนมีนาคม 2550
    เพื่อดำเนินธุรกิจให้คำปรึกษา เข้าลงทุน และให้บริการด้านการเงินต่างๆ ในประเทศจีน ณ
    วันที่ 31 ธันวาคม 2552 บริษัทมีทุนจดทะเบียนและเรียกชำระแล้วเท่ากับ 1
    ล้านเหรียญสหรัฐฯ โดยมี FHK ถือหุ้นในสัดส่วนร้อยละ 100

6)  บริษัทหลักทรัพย์ ฟินันซ่า (ฮ่องกง) จำกัด (FSHK)
    เป็นบริษัทหลักทรัพย์ที่จดทะเบียนจัดตั้งขึ้นในประเทศฮ่องกงในเดือนพฤษภาคม 2552
    เพื่อให้บริการเป็นนายหน้าซื้อขายหลักทรัพย์และให้คำปรึกษาแก่บริษัทของประเทศสาธารณรัฐประชาชนจีนที่จดทะเบียนในตลาดหลักทรัพย์ของฮ่องกง
    ณ วันที่ 31 ธันวาคม 2552 มีทุนจดทะเบียนที่ชำระแล้วเท่ากับ 10 ล้านเหรียญฮ่องกง

7)  กองทุน เดอะ ฟินันซ่า เวียดนาม ฟันด์ จำกัด (FVF)
    เป็นกองทุนแบบเปิดเพื่อมุ่งเน้นการลงทุนในองค์กรของรัฐบาลเวียดนามที่ผ่านการแปรรูปเป็นเอกชน
    หรืออยู่ในระหว่างการแปรรูป โดยสามารถลงทุนหรือขายคืนหน่วยลงทุนได้ทุกเดือน FVF
    เปิดให้เริ่มลงทุนได้ในเดือนเมษายน 2551 โดยมีขนาดของกองทุน ณ วันจัดตั้งเท่ากับ 3.7
    ล้านเหรียญสหรัฐฯ ทั้งนี้ ณ 31 ธันวาคม 2552 FVF
    มีมูลค่าสินทรัพย์ภายใต้การบริหารประมาณ 5 ล้านเหรียญสหรัฐฯ

บริษัทที่มิได้ดำเนินการ

1)  บริษัท ฟินันซ่า (กัมพูชา) จำกัด (FCAM) เป็นนิติบุคคลที่จดทะเบียนจัดตั้งขึ้นในประเทศกัมพูชา
    โดยมีจุดประสงค์เพื่อทำการดูแลการลงทุนและทำการวิเคราะห์วิจัยที่เกี่ยวกับการลงทุนในประเทศดังกล่าว
    โดยมีทุนจดทะเบียน ณ วันที่ 31 ธันวาคม 2552 จำนวน Riel 20 ล้าน หรือ ประมาณ
    8,000 เหรียญสหรัฐฯ และบริษัทฯ ถือหุ้นในบริษัทดังกล่าวในสัดส่วนร้อยละ 100
    ของทุนจดทะเบียน

2)  บริษัท ฟินันซ่า ไซแอนซ์ แอนด์ เทคโนโลยี (ปักกิ่ง) จำกัด (FST)
    เป็นนิติบุคคลที่จดทะเบียนจัดตั้งขึ้นในประเทศสาธารณรัฐประชาชนจีนในเดือนพฤษภาคม 2550
    เพื่อดำเนินธุรกิจให้บริการและความช่วยเหลือทางด้านเทคนิคแก่บริษัทต่างๆ ในประเทศจีน ณ
    วันที่ 31 ธันวาคม 2552 บริษัทมีทุนจดทะเบียนและเรียกชำระแล้วเท่ากับ 1
    ล้านเหรียญสหรัฐฯ โดยมี FFM ถือหุ้นในสัดส่วนร้อยละ 100

3)  บริษัท สยามอินเวสเม้นท์ พาร์ทเนอร์ส ทรี แอล พี (SIP III)
    เป็นบริษัทเฉพาะกิจเพื่อเป็นหุ้นส่วนทั่วไป (General Partner) แก่กองทุน SIF III
    ซึ่งได้ปิดกองทุนลงในเดือนกันยายน 2552 มี Capital Z Investments, L.P.
    ลงทุนในสัดส่วนร้อยละ 50 และ FFM ร้อยละ 50

โครงสร้างรายได้ของบริษัทและบริษัทย่อย

หน่วย : ล้านบาท

+----------------+------+------+------+-----+------+-----+------+-----+
| ประเภทรายได้    | ดำเน | %    | 2550 |     | 2551 |     | 2552 |     |
|                | ินการ | กา   |      |     |      |     |      |     |
|                |      | รถือห | ง    |     | ง    |     | ง    |     |
|                | โดย  | ุ้นของ | บตรว |     | บตรว |     | บตรว |     |
|                |      | บริษัท | จสอบ |     | จสอบ |     | จสอบ |     |
+----------------+------+------+------+-----+------+-----+------+-----+
|                |      |      | ร    | %   | รา   | %   | รา   | %   |
|                |      |      | ายได้ |     | ยได้* |     | ยได้* |     |
+----------------+------+------+------+-----+------+-----+------+-----+
| ธ              | FNS, | 100  | 4    | 3   | 38.7 | 5.0 | 1    | 3   |
| ุรกิจที่ปรึกษาทางกา | FFM  |      | 76.0 | 0.7 |      |     | 71.9 | 0.5 |
| รเงินและการลงทุน |      |      |      |     |      |     |      |     |
+----------------+------+------+------+-----+------+-----+------+-----+
| ธุรกิจบ          | FC   | 100  | 2    | 1   | 2    | 3   | 73.4 | 1   |
| ริหารลูกหนี้/เงินทุน |      |      | 45.0 | 5.8 | 77.7 | 6.0 |      | 3.0 |
+----------------+------+------+------+-----+------+-----+------+-----+
| ธุรกิจหลักท       | FSL  | 100  | 4    | 2   | 3    | 4   | 1    | 3   |
| รัพย์และวาณิชธนกิจ |      |      | 37.9 | 8.2 | 46.1 | 4.9 | 90.7 | 3.8 |
+----------------+------+------+------+-----+------+-----+------+-----+
| ธุรกิจหลัก        | FAM  | 100  | 63.5 | 4.1 | 73.5 | 9.5 | 79.2 | 1   |
| ทรัพย์จัดการกองทุน |      |      |      |     |      |     |      | 4.0 |
+----------------+------+------+------+-----+------+-----+------+-----+
| อื่นๆ            |      |      | 3    | 2   | 35.4 | 4.6 | 49.2 | 8.7 |
|                |      |      | 29.9 | 1.2 |      |     |      |     |
+----------------+------+------+------+-----+------+-----+------+-----+
| รวมรายได้ทั้งหมด  |      |      | 1,5  | 10  | 7    | 10  | 5    | 10  |
|                |      |      | 52.3 | 0.0 | 71.4 | 0.0 | 64.4 | 0.0 |
+----------------+------+------+------+-----+------+-----+------+-----+

* รวมรายได้จากการดำเนินงานที่ยกเลิก